Դամյան Կալֆով

Դամյան Կալֆով (, ), բուլղարացի գրող, երգիծաբան։ Բուլղարիայի գրողների միության անդամ։

Կենսագրություն 
Դամյան Կալֆովը ծնվել է 1887 թվականին Օսմանյան կայսրության Կեշան բնակավայրի Ենիմուհաչիր գյուղում։ Սովորել է Ադրիանապոլիսի արական գիմնազիայում։ Ներգրավվել է ներքին մակեդոնա-օդրինական հեղափոխական կազմակերպության մեջ, կատարել սուրհանդակային առաջադրանքներ։ Զբաղվել է խմբագրական, պետական-հասարակական զանազան աշխատանքներով։

1905-1910 թվականներին որպես ուսուցիչ աշխատել է տարբեր գյուղերում։ 1915 թվականին ավարտել է Սոֆիայի համալսարանի իրավաբանական ֆակուլտետը։ 1915-1920 թվականներին աշխատել է որպես դատավոր։ 1920-1924 թվականներին եղել է ֆինանսների նախարարության տեսուչ, 1924-1926 թվականներին՝ մամուլի կցորդ Ստամբուլում։ 1926-1944 թվականներին պաշտոններ է զբաղեցրել տարբեր նախարարություններում։

Գրական գործունեություն 
Գրական գործունեությունն սկսել է երգիծական պատմվածքներով, 1900-1914 թվականներին տպագրվել է «Երեկոյան փոստ» („Вечерна поща“) թերթում, եղել է „Българан“ թերթի խմբագիրը։ Հայտնի է պատմվածքների ժողովածուներով, երգիծական գործերով։

Ժողովածուներ 
 «Հարավային երկնքի տակ» (1917)
 «Ամուսիններ» (1921)
 «Հնդկական աքաղաղ» (1928)
 «Ձեր ընկերները» (1932)
 «Երկրորդ երիտասարդություն» (1934)
 «Գետի վերջում» (1940)
 «Հումորային պատմություններ» (1948)

Ծանոթագրություններ 

Բուլղարացի գրողներ
Սոֆիայի համալսարանի շրջանավարտներ
Բուլղարացի երգիծաբաններ
Բուլղարիայի գրողների միության անդամներ
Բուլղարացի հրապարակախոսներ
Բուլղարացի իրավաբաններ